
Text rozhodnutia
Súd: Krajský súd Žilina Spisová značka: 24Sd/2/2015 Identifikačné číslo súdneho spisu: 5015200005 Dátum vydania rozhodnutia: 05. 06. 2015 Meno a priezvisko sudcu, VSÚ: JUDr. Zuzana Jančárová ECLI: ECLI:SK:KSZA:2015:5015200005.2 Uznesenie Krajský súd v Žiline, v právnej veci navrhovateľa: V. S., nar. XX.X.XXXX, r. č.: XXXXXX/XXX, bytom XXX XX G., F. č. XXXX/X, proti odporkyni: Sociálna poisťovňa, ústredie, so sídlom Ul. 29. augusta č. 8-10, 813 63 Bratislava, o starobný dôchodok, v konaní o opravnom prostriedku podanom navrhovateľom proti rozhodnutiu odporkyne č. XXX XXX XXXX X zo dňa 11.12.2014, takto r o z h o d o l : Rozsudok Krajského súdu v Žiline zo dňa 14.4.2015 sp. zn. 24Sd/2/2015-33 sa o p r a v u j e : na strane č. 1 vo výroku nesprávne uvedený dátum rozhodnutia č. XXX XXX XXXX X zo dňa 14.5.2014 má správne znieť: „rozhodnutie č. XXX XXX XXXX X zo dňa 11.12.2014.“ o d ô v o d n e n i e : Na pojednávaní konanom dňa 14.4.2015 Krajský súd v Žiline v právnej veci navrhovateľa V. S., nar. XX.X.XXXX, proti odporkyni: Sociálna poisťovňa, ústredie Bratislava rozhodol rozsudkom, ktorým podľa § 250j ods. 2 písm. a), d) O.s.p. s použitím ust. § 250l ods. 2 O.s.p. a ust. § 250q ods. 2 O.s.p. zrušil rozhodnutie odporkyne Sociálnej poisťovne, ústredie Bratislava č. XXX XXX XXXX X zo dňa 11.12.2014 a vec vrátil správnemu orgánu na ďalšie konanie. Podľa § 246c ods. 1 veta prvá Občianskeho súdneho poriadku (ďalej len „O.s.p.“) pre riešenie otázok, ktoré nie sú priamo upravené v tejto časti, použijú sa primerane ustanovenia prvej, tretej a štvrtej časti tohto zákona. Podľa § 250l ods. 2 O.s.p. pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Podľa § 167 ods. 2 O.s.p. ak nie je ďalej ustanovené inak, použijú sa na uznesenie primerane ustanovenia o rozsudku. V písomnom vyhotovení rozsudku, na strane č. 1 vo výroku, súd nesprávne uviedol dátum preskúmavaného rozhodnutia odporkyne Sociálnej poisťovne, ústredie Bratislava č. XXX XXX XXXX X zo dňa 14.5.2014 (ktoré podľa ust. § 250j ods. 2 písm. a), d) O.s.p. s použitím ust. § 250l ods. 2 O.s.p. a ust. § 250q ods. 2 O.s.p. zrušil a vec vrátil správnemu orgánu na ďalšie konanie) pričom správne mal uviesť dátum rozhodnutia 11.12.2014. Pretože išlo o zrejmú nesprávnosť, bolo potrebné v zmysle § 164 O.s.p. vykonať opravu tak, ako je uvedené vo výroku tohto uznesenia. Poučenie: Proti tomuto uzneseniu je prípustné odvolanie do 15 dní odo dňa jeho doručenia prostredníctvom Krajského súdu v Žiline na Najvyšší súd Slovenskej republiky v Bratislave, písomne v troch vyhotoveniach. V odvolaní sa má popri všeobecných náležitostiach podľa § 42 ods. 3 O.s.p. (t. j. ktorému súdu je určené, kto ho robí, ktorej veci sa týka, čo sleduje, musí byť podpísané - každý rovnopis vlastnou rukou, pri právnických osobách opatrený podpisom osoby oprávnenej konať za subjekt, ako aj odtlačkom pečiatky a datované) uviesť, proti ktorému rozhodnutiu smeruje, v akom rozsahu sa toto rozhodnutie napáda, v čom sa toto rozhodnutie alebo postup považuje za nesprávny a čoho sa odvolateľ domáha. Rozsah, v akom sa rozhodnutie napáda a dôvody odvolania môže odvolateľ rozšíriť len do uplynutia lehoty na odvolanie (§ 205 ods. 3 O.s.p.). Odvolanie treba predložiť s potrebným počtom rovnopisov a príloh tak, aby jeden rovnopis zostal na súde a aby každý účastník dostal jeden rovnopis s prílohami, ak je to potrebné. Ak účastník nepredloží potrebný počet rovnopisov a príloh, súd vyhotoví kópie na jeho trovy. V Žiline, dňa 5. júna 2015 JUDr. Zuzana Jančárová samosudkyňa Za správnosť vyhotovenia: Miriama Talapková

